ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ታይላንድ ንጉሳዊ ስርዓት ንደተ-ሬሳ ቅድሚ ሓደ ዓመት ዝሞቱ ንጉሳ ተፈፅም ኣላ 26 ጥቅምቲ 2017 ምንጪ ስእሊ, AFP መግለጺ ስእሊ, ብኣማኢት ኣሽሓት ዝግመቱ ታይላንዳውያን ኣብ ስርዓተ ቀብሪ ንጉስ ሃገሮም ተረኺቦም ታይላንዳውያን ንሓሙሽተ ተኸታተልቲ መዓልታት ንዝካየድ ስርዓተ ቀብሪ ንጉሶም፡ ነቲ ቀንዲ ስርዓት የፈፅሙ ኣለው። እቶም ኣዚዮም ስሙይ ዝኾኑ ንጉስ፡ ኣብ ዝሓለፈ ዓመት ወርሒ ጥቅምቲ፡ ኣብ መበል 88 ዓመት ዕድሚኦም እዮም ዓሪፎም። እቲ ብቡድሂስት ዝተለመደ ሰፊሕ ሰርዓተ-ቀብሪ፡ ቅድሚ ናብቲ ሬሳ ዝቃፀለሉ ቦታ ምብፅሑ፡ ካብ ቤተ-መንግስቲ'ዩ ተበጊሱ። ሬሳ እቶም ንጉስ ድማ ብመሪሕነት ወዶም ንጉስ ማሃ፡ ሎሚ ሓሙስ ክቃፀል'ዩ። እቲ ስርዓተ-ቀብሪ ትማሊ'ዩ ብዕሊ ተጀሚሩ። ዓበይቲ ህንፃታት ባንኮክ ብብጫ ዕምበባታት ክጋየፁ እንትግበር፡ ብኣማኢት ኣሽሓት ዝግመቱ ዜጋታት ናብ ጎደናታት ወፂኦም። ምንጪ ስእሊ, AFP መግለጺ ስእሊ, ኣብ እዋን ስርዓተ ቀብሪ ዝወፀ ገዚፍ ንጉሳዊ ሰረገላ እዚ 14 ቶን ዝኽብደቱ ገዚፍ ሰረገላ፡ ካብ መበል 18 ክፍለ ዘበን ጀሚሩ ኣብ እዋን ስርዓተ-ቀብሪ ክወጽእ ጸኒሑ። ብ200 ወታሃደራት ድማ ይጉተት። እዚ ዝፍፀም ዘሎ ስርዓተ-ቀብሪ፡ ካብ መላእ ታይላንድ ክሳብ 250 ሽሕ ሰባት ከምዝሳተፉዎ ይእመን። መብዛሕቲኦም ኣቐዲሞም እዮም ናብ ርእሰ ከተማ እታ ሃገር-ባንግኮክ ኣትዮም። 'ንታይላንዳውያን ከም ዓብዪ ኣጋጣሚ' ትንተና ጆናታን ሄድ - ባንኮክ ክልተ ዝተፈላለዩ ዝኽርታት ብሓባር ዝካየዱ ዘለው እዩ ዝመስል። ብወታሃደራዊ ስርዓት ዝተዓጀበ ቀብሪ፡ ወዶም ንጉስ ማሃ፡ ቤተሰቦም፡ ሰራሕተኛታት ቤተ-መንግስቶም፡ መንግስታዊ ሰበ-ስልጣንን ተረኺቦምሉ'ለው። ፀሊም ክዳን ዝተኸደኑ ታይላንዳውያን ንዝፈትውዎ ንጉሶም ብኽብሪ እናፋነው እዮም። ሬሳ እቶም ንጉስ ክነድድ እንከሎ እዩ ቀባሪ ኣምሪሩ ዝሓዝን። እዚ፡ ንታይላንዳውያን ዓብዪ ሃገራዊ ኣጋጣሚ እዩ። ይፈልጥዎ'ውን እዮም። እቶም ንጉስ ሃገሮም ናብ ዘመናዊ ብራኸ ኣብ ዝገበረቶ ጉዕዞ እጃሞም ኣበርኪቶም እዮም። ንይላንዳውያን ብዘይ እዞም ንጉስ ንሃገሮም ክርእዩዋ ዝኸብዶም ይመስል። ምንጪ ስእሊ, AFP መግለጺ ስእሊ, ሓዘነን ዝገልፃ ታይላንዳውያን ሎሚ ሓሙስ ካብ ስራሕ ዝዕረፈሉ መዓልቲ ክኸውን ተኣዊጁ እዩ። ዝበዝሑ ትካላት ንግዲ፡ ሙሉእ መዓልቲ እንትዓፅዉ ገሊኦም ድሕሪ ቀትሪ ክዓፅው እዮም። ኣባላት እቲ ንጉሳዊ ቤተሰብን፡ ካብ 40 ሃገራት ዝመጽኡ ወከልቲ ሃገራትን ኣብቲ ስነ-ስርዓት ቀብሪ ከምዝሳተፉ ይግለፅ። ንጉስ ማሃ ድማ፡ ንሬሳ ወላዲኡ ቀዲሙ ብሓዊ ክናኽሶ እዩ። ብድሕሪኡ ድማ ተረፍ እቲ ሓዊ ዝኾነ ኣካል ተኣኪቡ፡ ፅባሕ ዓርቢ ናብ ዝዓርፈሉ ቦታ ይውሰድ። ብድሕሪ እውን እቲ ስርዓተ ቀብሪ ዝቕፅለሎም ተወሰኽቲ ክልተ መዓልታት ይህልዉ። ምንጪ ስእሊ, AFP መግለጺ ስእሊ, ንጉስ ታይላንድ ማሃ ቫጂራሎንግኮርን ንሬሳ ወላዲኡ ብሓዊ ክውልዕ እዩ ፖለቲካዊ ፈተናታትን ተደጋገምቲ ፈተነታት ዕልዋ መንግስቲን ምፅዋሮም፡ ኣብ ልቢ ዜጋታት ሃገሮም ቦታ ክሕዙ ኣኽኢልዎም። ኣብ መፋርቕ ወርሒ ጥቅምቲ ዝሓለፈ ዓመት ካብ ዝዓርፉ ንደሓር፡ ታይላንድ ኣብ ሓዘን'ያ ፀኒሓ። ኣብዚ ሰሙን ንዝፍፀም ስርዓት፡ ዳርጋ ሓደ ዓመት ዝወሰደ ቅድመ-ምድላው ተገይሩ። ቀብሮም ዝፍፀመሉ ቦታ'ውን ብዝተፈላለዩ ቅርፃታት ወቂቡ'ሎ። ኣብ ስርዓተ ቀብሪ ንዝርከቡ ኣካላት እውን ሕግታት ወፂኦም እዮም። ንንጉሳዊ ቤተ-ሰብ ምፅራፍ ካብ ሞንጎ ከበድቲ ገበናት ሓደ እዩ። ገለ መንገድታት ከተማ ባንኮክ እንትዕፀዉ፡ ልክዕ ከም ታይላንዳውያን ፀሊም ክዳን ክኽደኑ ዘይተገደዱ በፃሕቲ ዓዲ ግን ክብሪ ዝገልፅ ክዳን ክኽደኑ ተሓቲቶም። ዜናታት ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ16 ጥሪ 2021 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ”ቅድሚ 7 ሰዓታት ስለምንታይ ንፓትሪስ ሉሉምባ ምዝካር ኣድለየ?ቅድሚ 6 ሰዓታት ኣዘራረብቲ ዛዕባታት እናኸረረ ዝመጽእ ዘሎ ጎንጺ ዶብ ኢትዮጵያን ሱዳንን14 ጥሪ 2021 ክልል ኦሮሚያ፡ መምህር ኪቲላ ጉዳታ ስለምንታይ'ዩ 'ተረሺኑ'?12 ጥሪ 2021 3:42 ቪድዮ, ብዛዕባ ፕረዚደንታዊ መረጻ ኡጋንዳ እንታይ ትፈልጡ?, ዕምሪ ፈነወ 3,4212 ጥሪ 2021 ኣብ ኣፍሪቃ ዘሎ መዓልታዊ ዝርገሐ ኮሮናቫይረስ ዘርኢ ሰሌዳ24 መጋቢት 2020 ሱዳን ኣብ መስርሕ ልዝብ ግድብ ሕዳሰ ኣይተሰማመዐትን11 ጥሪ 2021 ምስ ሱዳን ዘሎ ምስሕሓብ ‘ዶብ ናብ ዝነበሮ ተመሊሱ ብሰላም ክፍታሕ ኣለዎ’- ኢትዮጵያ7 ጥሪ 2021 ቦይንግ 737 ነፋሪት ኢንዶኔዥያ ዝወደቐትሉ ከባቢ ተፈሊጡ ተባሂሉ10 ጥሪ 2021 ኣብ ኣብያተ ማእሰርቲ ስዑዲ ዓረብ ዝሳቐዩ ኢትዮጵያውያን፡ መንግስቲ ናብ ዓዶም ክመልሶም ይምሕጸኑ7 ጥሪ 2021 ኣቶ ጃዋር መሓመድ ዝርከቦም ክሱሳት ሎሚ ኣብ ቤት ፍርዲ ቀሪቦም12 ጥሪ 2021 ብብዝሒ ዝተነበ 1 ላዕለዎት መሪሕነት ህወሓት ትማሊ ናብ ቤት ፍርዲ ቀሪቦም 2 ኣብ 50 ግዝኣታት ኣመሪካ ብኣጽዋር ዝተዓጀበ ተቓውሞ ከይካየድ ተሰጊኡ 3 ወድብ ኣንጌላ መርክል፡ ሓድሽ ኣቦ መንበር መሪጹ 4 ኡጋንዳ፡ ፕረዚደንት ዩወሪ ሙሰቨኒ ከምዝተዓወተ ተገሊጹ 5 ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ 6 ኣብ ትግራይ ምሉእ ኣገልግሎታት መብራህትን ስልክን መዓስ ክጅምር ይኸውን?
